DA
17.7.2023
Den Europæiske Unions Tidende
C 252/73
Sag anlagt den 25. maj 2023 — UC Rusal mod Rådet (Sag T-292/23) (2023/C 252/87) Processprog: engelsk Parter Sagsøger: United Company Rusal MKPAO (UC Rusal) (Kaliningrad, Rusland) (ved advokaterne N.
Tuominen og L. Engelen) Sagsøgt: Rådet for Den Europæiske Union
Sagsøgerens påstande — I henhold til artikel 263 TEUF skal (1) Rådets afgørelse (FUSP) 2023/572 af 13. marts 2023 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1) og Rådets gennemførelsesforordning (EU) 2023/571 af 13. marts 2023 om gennemførelse af forordning (EU) nr.
269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (2) og (2) enhver af Rådets efterfølgende afgørelser (FUSP) eller gennemførelsesforordninger, som ændrer eller ophæver disse retsakter, annulleres delvist, for så vidt som de identificerer sagsøgeren som værende ejet af Oleg Vladimirovich Deripaska. — Rådet tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren anført tre anbringender. 1.
Første anbringende om det åbenbart urigtige skøn ved at opføre sagsøgerens navn i begrundelsen for en persons opførelse på listen over personer, der er omfattet af restriktive foranstaltninger.
2. Andet anbringende om tilsidesættelse af retten til forsvar, af retten til en retfærdig rettergang, idet sagsøgeren ikke fik mulighed for effektivt at udøve sin ret til forsvar, herunder retten til at blive hørt.
Eftersom der er en tæt forbindelse mellem retten til forsvar og retten til en effektiv domstolsprøvelse, er sagsøgerens ret til en effektiv domstolsprøvelse også blevet tilsidesat. 3.
Tredje anbringende om, at de anfægtede foranstaltninger er uforholdsmæssige og tilsidesætter sagsøgerens rettigheder i medfør af artikel 16 og 17 i Den Europæiske Unions charter om grundlæggende rettigheder.
(1) (2)
Rådets afgørelse (FUSP) 2023/572 af 13.3.2023 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2023, L 75 I, s. 134).
Rådets gennemførelsesforordning (EU) 2023/571 af 13.3.2023 om gennemførelse af forordning (EU) nr.
269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2023, L 75 I, s. 1).
Sag anlagt den 25. maj 2023 — Eurochem Group mod Rådet (Sag T-293/23) (2023/C 252/88) Processprog: engelsk Parter Sagsøger: Eurochem Group AG (Zug, Schweiz) (ved advokaterne N.
Tuominen og M. Krestiyanova)